 Ìtàn tí ó rọ̀ mọ́ ìbéèrè yìí "Ẹja Ni Àbí Akán" Akàn àti Ẹja jẹ́ pàtàki nínú àwọn ọ̀pọ̀lọpọ̀ ọmọ Yeyemoja Olókun. Ní ọjọ́ kan ni Yeyemoja pe ọmọ rẹ̀ Ẹja (fish) pé kí ó lo bá òhun sin gbèsè. Nígbà tí Ẹja dé ọ̀dọ̀ onígbèsè, ni ó bá barajé, Ó ṣòrọ̀ àbùkù òhun ẹ̀tẹ́ sí onígbèsè. Ìwà ìbàjé yìí, mú kí inú bí onígbèsè, ó pinu pé òhun kò ní gbèsè kan san. Ẹja  Korí sílé, kò rí gbèsè náà gbà, ó relé pẹ̀lú ọ̀fọ̀; Ọjọ́ kejì ọjà. Yeyemoja bá tún ké sí Alákàn  pé kí ó bá òhun lọ sin gbèsè. Nígbàtí Alákàn dé ọ́dọ̀ onígbèsè , tí ìrèlè ìwà pẹ̀lú ìtẹríba tí a mọ sí Ìwà ọmọlúwàbí ni Alákàn fi jísé fún onígbèsè. Yorùbá bò wọn ní; Ọ̀rọ̀ tútù ní ń mú obì jáde lápò, Ọ̀rọ̀ burúkú idà ni ń yọ. Báyìí ni onígbèsè bá wọlé, ó sì san gbèsè fún Alákàn , ní Alákàn bá kóredélé. Onígbèsè bá gbéra ó di ilé Yeyemoja Olókun Seniade, Nígbàtí ó dé ọ̀dẹ̀dẹ̀ Yeyemoja, ó wípé, nígbàkúgbà tí ó bá fẹ́ rán oníṣé sí òhun kò dákun má ṣe rán Ọmọ rẹ̀ Ẹja sí òhun mó, Wípé ọmọ rẹ̀ Alákàn ni òhun fẹ́. È yìí ló mú àwọn àgbà Yorùbá wípé; "Àṣẹyẹ̀ ni ti Alákàn àmúbó ni ti ọmọ Ẹja" Ìdí nìyí tí àwọn Yorùbá ṣe máa ń ṣe àsamọ̀ pé; Ẹja N ' B'Ákàn
 Itan ti o ro mo ibeere yii "Eja Ni Abi Akan" Akan ati Eja je pataki ninu awon opolopo omo Yeyemoja Olokun. Ni ojo kan ni Yeyemoja pe omo re Eja (fish) pe ki o lo ba ohun sin gbese. Nigba ti Eja de odo onigbese, ni o ba baraje, O soro abuku ohun ete si onigbese. Iwa ibaje yii, mu ki inu bi onigbese, o pinu pe ohun ko ni gbese kan san. Eja  Kori sile, ko ri gbese naa gba, o rele pelu ofo; Ojo keji oja. Yeyemoja ba tun ke si Alakan  pe ki o ba ohun lo sin gbese. Nigbati Alakan de odo onigbese , ti irele iwa pelu iteriba ti a mo si Iwa omoluwabi ni Alakan fi jise fun onigbese. Yoruba bo won ni; Oro tutu ni n mu obi jade lapo, Oro buruku ida ni n yo. Bayii ni onigbese ba wole, o si san gbese fun Alakan , ni Alakan ba koredele. Onigbese ba gbera o di ile Yeyemoja Olokun Seniade, Nigbati o de odede Yeyemoja, o wipe, nigbakugba ti o ba fe ran onise si ohun ko dakun ma se ran Omo re Eja si ohun mo, Wipe omo re Alakan ni ohun fe. E yii lo mu awon agba Yoruba wipe; "Aseye ni ti Alakan amubo ni ti omo Eja" Idi niyi ti awon Yoruba se maa n se asamo pe; Eja N ' B'Akan